સ્ત્રીઓની ઉન્નતિ-તેમની કેળવણી-કુરિવાજ-વિધવાની દશા વગેરેના વિચારો મોતીભાઈને આવ્યા તે સાથે જ એ દિશામાં ૫ણ ઉપરનાં કાર્યોની સાથોસાથ એમણે કેટલાંક કામો ઉપાડ્યાં. પુસ્તકાલયમાંયી સ્ત્રીઓને ખાસ ઉપયોગી પુસ્તકો અલગ કરી નવાં ખરીદી સ્ત્રી-પુસ્તકાલય શરૂ કર્યું. કાલાં ટાણે વાંચનવર્ગ ખોલ્યા. ખાસ સ્ત્રીઓ માટે ૫ણ ફરતાં પુસ્તકાલય કર્યાં;અમે વિધવાઓને ઉદ્યમ મળે એટલા માટે મોજાં સીવવાં, હાથ રૂમાલ, ટેબલક્લોથ વગેરે બનાવવાનો ગૃહઉદ્યોગ શરૂ કર્યો. આ ઉદ્યોગ માટે જરૂરી બધાં સાધનો એ લાવતા, બહેનોને આપતા અને સ્ત્રીઓ એમની દુકાનેથી કામ લઈ જતી અને દિવસના રોટલા જેટલું નિરાંતે કમાતી અને એને આશીર્વાદ આપતી. બહેનોને મોતીભાઈ પાસેથી કામ મળતું એટલું જ નહિ પણ એ ઉપરાંત બીજું ઘણું મળતું. ભણેલી હોય તેને પુસ્તકો મળતાં, અભણને ભણી લેવાની પ્રેરણા મળતી. એ ઉપરાંત કાંઈ ને કાંઈ ઉપદેશ મળ્યે જ રહેતો-આથી ઘણી બહેનેનાં જીવન સુધરતાં. મોતીભાઈનો સ્વભાવ જ એવો હતો કે તેના પરિચયમાં જે કોઈ આવે તેને તે ઘડીકમાં અસર કરતા અને એક વખત એના પરિચયમાં આવેલ માણસ બીજી વખત એની પાસે આવ્યા વિના રહેતો નહિ.